**2023 m. LIETUVOS JAUNIMO KOMANDINIO ŠAUDYMO SPORTO ČEMPIONATO**

**MAŽO KALIBRO GINKLAIS NUOSTATAI**

1. TIKSLAS IR UŽDAVINIAI:
	1. Organizuoti ir skatinti Lietuvos šaudymo sporto mėgėjų aktyvumą šaudymo sporto veikloje;
	2. Sukurti palankias konkurencines sąlygas tobulėti sportininkų meistriškumui.
2. VARŽYBŲ ORGANIZAVIMAS:
	1. Varžybų rengėjas – Lietuvos šaudymo sporto sąjunga.
	2. Lietuvos jaunimo komandinio čempionato vyr. teisėjas **Mantas Bakas.**
	3. Lietuvos jaunimo komandinio čempionato vyr. sekretorius **Evelina Bondareva.**

1. VARŽYBŲ VYKDYMAS
	1. Lietuvos jaunimo komandinis čempionatas vyks **2023m. gegužės 13 – 14 d. Basanavičiaus g. 3,** Rokiškis

 3.2 . Dalyvių amžius ir varžybų vykdymas:

3.2.3. Lietuvos jaunimo komandiniame čempionate sportininkų amžius 2002 m. (gimę po gegužės 13) – ir jaunesni iki 2008m. g. Varžybų dieną sportininkui negali būti sukakę 22 metai.

3.2.4. 2009m. ir jaunesni sportininkai leidžiami startuoti, asmeniniu prašymu vyr. teisėjui, pagrindžiant jo būtinybę ir galimybes dalyvauti varžybose.

**3.3.1. Lietuvos jaunimo komandiniame čempionate kiekvienoje ginklo, moterų ir vyrų rungtyje, komandą sudaro 3 šauliai. Dalyvauti kviečiamos miestų ir rajonų komandos. Miestams leidžiama registruoti po dvi komandas, rajonams – po vieną komandą. Komandinėse varžybose leidžiama registruoti nepilnos sudėties komandą, tačiau ne mažiau negu du komandos nariai.**

 **3.3.2 Komandos dalyviai šaudo vienu metu šalia vienas kito, esant būtinybei startuoti atskirai, būtina derinti su vyr. teisėju.**

 **3.3.3 Papildomai miesto/rajono komandai leidžiama startuoti esant šaudyklos galimybėms, atsižvelgiant į šaulių pajėgumą ir amžių.**

 **3.4. Lietuvos jaunimo komandinio čempionato programa:**

|  |  |  |  |
| --- | --- | --- | --- |
| **Dalyvių lytis** |  | Diena | Kvietimo į startą laikas |
| **Moterys** | 25 m. MK pistoletu 30 + 30 šūvių. 50 m. MK šautuvu 60 šūvių gulomis.50 m. MK šautuvu 3 x 15 šūvių.50 m. MK šautuvu 3padėtys FINALAS: I-II vietos | 2023 gegužės 13 d.2023 gegužės 14 d.2023 gegužės 13 d.2023 gegužės13 d. | 10:3010:3010:3017:00 |
| **Vyrai** | 50 m. laisvo pavyzdžio MK pistoletu 40 šūvių, 25 m. MK pistoletu 30 šūvių greitošauda (8,6,4 sek.).50 m. MK šautuvu 3 x 15 šūvių50 m. MK šautuvu 3padėtys FINALAS: I-II vietos50 m. MK šautuvu 60 šūvių gulomis, | 2023 gegužės 13 d.2023 gegužės 14 d.2023 gegužės 13 d.2023 gegužės 13 d.2023 gegužės 14 d. | 13:009:0010:3016:009:00 |

 \*Laikai surašyti preliminarūs;

3.5. Lietuvos jaunimo komandinio čempionato dalyvių sąrašai turi būti atsiųsti iki 2023 m. gegužės 11 d. el. paštu mantasbakas@gmail.com ir bondarevaevelina@gmail.com

3.6.Varžybų dieną komandos vadovas teisėjų kolegijai privalo pateikti:

* Vardinę-komandinę paraišką.
* Saugaus elgesio su ginklu instruktažo protokolą.

4. APDOVANOJIMAS

4.1.Lietuvos jaunimo komandinio čempionato nugalėtojai ir prizininkai kiekvienoje rungtyje apdovanojami atitinkamai medaliais ir diplomais.

4.2.Apdovanojimai bus vykdomi čempionato metu.

5. BAIGIAMOSIOS NUOSTATOS

5.1. Kelionės, nakvynės išlaidas apmoka siunčianti organizacija. LŠSS užtikrina teisėjavimą.

5.2. LŠSS nariai, norintys dalyvauti oficialiose LŠSS varžybose 2023 metais ir nesusimokėję Lietuvos čempionato metu, privalo sumokėti starto mokestį:

5.2.1. Sporto mokyklose tarifikuotiems sportininkams priklausomai nuo amžiaus:

● 16 metų ir jaunesniems – 5 €; ● 17 - 20 metų – 10 €; ● 21 metų ir vyresniems – 20 €;

5.2.2. Kitiems fiziniams asmenims – 20 €;

5.3. Olimpinių rinktinių nariai nuo starto mokesčio atleidžiami.

5.4. Starto mokestį pervesti į LŠSS (įm. k. 191683884) a/s LT277300010000631816, esančią AB Bankas Swedbank banke.

5.5. Nuostatai kulkinio šaudymo komiteto gali būti keičiami.

5.6. Dalyvaudamas varžybose šaulys sutinka, kad Lietuvos šaudymo sporto sąjunga rinktų ir tvarkytų šaulio asmens duomenis, reikalingus varžybų registracijai, įskaitant, bet neapsiribojant šia informacija: vardą, pavardę, asmens kodą, adresą, elektroninio pašto adresą bei kitus reikalingus duomenis, atvaizdą, pateiktus dokumentus arba dokumentų kopijas. Šią informaciją Lietuvos šaudymo sporto sąjunga gali naudoti bet kurioje savo veikloje, susijusioje su pasirengimu ir dalyvavimu 2023 m. sezono varžybose, bei perduoti reikalingą informaciją varžybų organizatoriams, siekiant sudaryti sąlygas šauliui dalyvauti šiose varžybose. Lietuvos šaudymo sporto sąjunga patvirtina, kad informacija, susijusi su asmens duomenimis, atvaizdu ir pateikti dokumentai arba dokumentų kopijos bus naudojamos tik pasirengimo ir dalyvavimo 2023 m. sezono varžybose, saugoma ir sunaikinta vadovaujantis Bendrųjų dokumentų saugojimo terminų rodyklės nuostatomis.

5.7. Vadovaujantis Tarptautinės šaudymo sporto federacijos (ISSF) 6.19 punkto taisyklėmis, šauliai, dalyvaujantys treniruotėje, šaudantys, atrankos, kvalifikacinėse ar finalinėse varžybose, dalyvaujantys apdovanojimuose PRIVALO dėvėti tvarkingą aprangą (pageidautina – rinktinės, komandos apranga), avėti sportinius batelius. Tuose pačiuose renginiuose dalyvaujantis treneris taip pat turi dėvėti tvarkingą sportinę aprangą arba aprangą, neprieštaraujančią ISSF taisyklių reikalavimams.

5.8. Šaulys negali dėvėti džinsų, kamufliažinės aprangos, marškinėlių/palaidinės be rankovių, per trumpų marškinėlių, marškinėlių su gilia iškirpte, per trumpų šortų, apiplyšusių/netvarkingai nukirptų šortų, įvairaus tipo sandalų, kelnių su skylėmis ar lopais, sportinių marškinėlių su netinkamais užrašais.

5.9. Lietuvos jaunimo komandinis čempionatas yra viešas renginys, kuriame gali būti filmuojama ir fotografuojama.

5.10. Filmuota ar fotografuota medžiaga yra platinama žiniasklaidoje ar internete.

5.11. Varžybų metu, galima patikra šaudymo aprangai ir pistoletų nuspaudimams.